CELEX: 32015D2248
Language: ro
Date: 2015-10-28 00:00:00
Title: Decizia (UE) 2015/2248 a Parlamentului European și a Consiliului din 28 octombrie 2015 privind mobilizarea Instrumentului de flexibilitate în contextul măsurilor bugetare imediate prevăzute în Agenda europeană privind migrația

4.12.2015   
            
            
               RO
            
            
               Jurnalul Oficial al Uniunii Europene
            
            
               L 318/36
            
         DECIZIA (UE) 2015/2248 A PARLAMENTULUI EUROPEAN ȘI A CONSILIULUI
   din 28 octombrie 2015
   privind mobilizarea Instrumentului de flexibilitate în contextul măsurilor bugetare imediate prevăzute în Agenda europeană privind migrația
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (1), în special punctul 12,
   având în vedere propunerea Comisiei Europene,
   întrucât:
   
               (1)
            
            
               Articolul 11 din Regulamentul (UE, Euratom) nr. 1311/2013 al Consiliului (2) permite mobilizarea Instrumentului de flexibilitate, în limita unui plafon anual de 471 de milioane EUR (la prețurile din 2011), pentru a permite finanțarea unor cheltuieli clar identificate care nu ar putea fi finanțate în limitele plafoanelor disponibile pentru una sau mai multe alte rubrici.
            
         
               (2)
            
            
               După ce au fost examinate toate posibilitățile de realocare a creditelor în cadrul plafonului de cheltuieli de la rubrica 3 (Securitate și cetățenie), pare necesar să se mobilizeze Instrumentul de flexibilitate pentru a completa finanțarea în bugetul general al Uniunii Europene pentru exercițiul financiar 2015 cu 66,1 milioane EUR pentru finanțarea unor măsuri din domeniul migrației.
            
         
               (3)
            
            
               Creditele de plată aferente mobilizării Instrumentului de flexibilitate sunt în valoare de 52,9 milioane EUR în 2016 și de 13,2 milioane EUR în 2017,
            
         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2015, se utilizează Instrumentul de flexibilitate pentru a se acorda suma de 66,1 milioane EUR cu titlul de credite de angajament înscrise la rubrica 3 (Securitate și cetățenie).
   Suma respectivă este utilizată pentru finanțarea măsurilor de gestionare a crizei refugiaților.
   Creditele de plată corespunzătoare mobilizării Instrumentului de flexibilitate vor fi în valoare de 52,9 milioane EUR în 2016 și de 13,2 milioane EUR în 2017.
   Articolul 2
   Prezenta decizie se publică în Jurnalul Oficial al Uniunii Europene.
   
      Adoptată la Strasbourg, 28 octombrie 2015.
      
         
            Pentru Parlamentul European
         
         
            Președintele
         
         M. SCHULZ
      
      
         
            Pentru Consiliu
         
         
            Președintele
         
         N. SCHMIT
      
   
   
      (1)  JO C 373, 20.12.2013, p. 1.
   
      (2)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).